《友善堂为张以道题》
明代·沈继祖

上士与下士，多闻或寡闻。
子诚能尚友，我亦叹离群。
磨琢功当进，金兰志不分。
孝标何所见，但广绝交文。

作者简介：[明]字公绳，后以字行，更字宜孙，万历（一五七三－一六二o）时吴郡（今江苏苏州）人。作山水，溪山宛转，林木森郁，尝为蔡亏父写诘摩诗意图。写闺阁中人，亦有态。《画史会要、明画录》。